คือมีไรกันตอนปจดกำลังจะหมดแล้วจะท้องมั้ยคะ แล้วอีก3อาทิตต่อมาคือมานิดเดวแล้วเราก้อให้เค้านวดด้วยสรุปคือประจำเดือนหายมีอาการเวียนหัวหน้ามืดคือเกียวกับไปนวดตอนมีปจดป่าวคะขอถามความคิดเห็นคุนด้วยคะขอบคุนคะ
สวัสดีค่ะ หากวันที่มีเพศสัมพันธ์นั้น นับได้ไม่เกิน 7 วัน จากวันแรกที่ประจำเดือนมา จะถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยอย่างยิ่ง แต่หากเลย 7 วันไปแล้ว โอกาสที่จะตั้งครรภ์นั้นมีได้ส่วนการมีเลือดออกที่ 3 สัปดาห์ต่อมานั้น อาจเป็นเลือดประจำเดือนหรือไม่ใช่ก็ได้ หากเลือดออกนาน 2-7 วัน และไม่มีปวดท้องรุนแรง ก็น่าจะเป็นเลือดประจำเดือนได้ แต่หากออกเพียงแค่ 1 วันแล้วหายไป และมีปริมาณเพียงเล็กน้อย อาจไม่ใช่เลือดประจำเดือน แต่เป็นเลือดที่เกิดจากสาเหตุอื่นๆ เช่น ผลข้างเคียงการใช้ยาฮอร์โมนต่างๆ มีมดลูกอักเสบ เป็นต้นส่วนอาการเวียนหัว หน้ามืดนั้น อาจเกิดได้จากหลายสาเหตุ เช่น มีความเครียด พักผ่อนไม่เพียงพอ นอนไม่หลับ มีภาวะโลหิตจางร่างกายขาดน้ำ อดอาหารเป็นต้น ซึ่งสาเหตุเหล่านี้ ก็อาจเป็นเหตุให้ประจำเดือนมาปริมาณน้อยได้เช่นกันในเบื้องต้น แนะนำให้พักผ่อนมากๆ ดื่มน้ำเปล่ามากๆ เลือกทานอาหารที่มีประโยชน์ หากอาการเวียนหัวไม่ดีขึ้น ควรไปพบแพทย์เพื่อรักษา ส่วนเลือดประจำเดือนนั้น แนะนำให้สังเกตอาการไปก่อน หากไม่มีออกมาแบบกะปริดกะปรอยอีก ไม่มีตกขาว ไม่มีปวดท้องน้อยมาก และประจำเดือนในรอบถัดไปมาเป็นปกติ ก็ไม่จำเป็นต้องทำอะไรค่ะ